ยอดสอบตัวแทนประกันก.ย.พุ่ง1.28หมื่นคน
สมาคมประกันชีวิตไทยเผย เดือนก.ย. 2553&nbsp; มีผู้สมัครสอบตัวยแทนทั่วประเทศ 1.28 หมื่นคน&nbsp; ลดลงจากในระยะเดียวกันของปีก่อนถึง 8.42%&nbsp;
6 ต.ค. 2553

สมาคมประกันชีวิตไทยเผย เดือนก.ย. 2553  มีผู้สมัครสอบตัวยแทนทั่วประเทศ 1.28 หมื่นคน  ลดลงจากในระยะเดียวกันของปีก่อนถึง 8.42%  
นางบุษรา  อึ๊งภากรณ์  ผู้อำนวยการสมาคมประกันชีวิตไทย เปิดเผยว่า ในเดือนก.ย. 2553 นี้ มีผู้สมัครสอบความรู้เพื่อขอรับใบอนุญาตเป็นตัวแทนประกันชีวิต ทั่วประเทศ จำนวน 1.28 หมื่นคน ลดลงจากเดือนก.ย. 2552 ซึ่งมีผู้สมัครสอบ 1.4 หมื่นคน ลดลงจำนวน 1,181 คน หรือ  8.42% ในจำนวนของผู้สมัครสอบดังกล่าวมีผู้เข้าสอบ 9,528 คน และสอบผ่าน 6,141 คน หรือ  64.45% ของผู้เข้าสอบ โดยแยกเป็นการสมัครสอบด้วยระบบคอมพิวเตอร์ 6,239 คน เข้าสอบ 5,124 คน สอบผ่าน 3,473 คน หรือ  67.78% ของผู้เข้าสอบ และสมัครสอบด้วยระบบกระดาษ 6,590 คน เข้าสอบ 4,404 คน สอบผ่าน 2,668 คน หรือ  60.58% ของผู้เข้าสอบ
สำหรับจังหวัดที่มีผู้สมัครสอบสูงสุด 5 อันดับแรกของทั่วประเทศ คือ อันดับที่ 1 กรุงเทพมหานคร มีผู้สมัครสอบ 6,021  คน อันดับที่ 2  เชียงใหม่ มีผู้สมัครสอบ 743 คน อันดับที่ 3 ขอนแก่น มีผู้สมัครสอบ 640 คน  อันดับที่ 4 สงขลา มีผู้สมัครสอบ 460 คน และอันดับที่ 5 ชลบุรี มีผู้สมัครสอบ 418 คน
ในระยะเวลา 9 เดือนที่ผ่านมา ตั้งแต่ 1 มกราคม ถึง 30 ก.ย. 2553 มีผู้สมัครสอบรวมทั้งสิ้น  1 แสนคน ลดลงระยะเดียวกันของปีก่อนซึ่งมีผู้สมัครสอบ 1.08 แสนคน จำนวน  8,182 คน หรือ  7.54% ในจำนวนนี้มีผู้เข้าสอบ 7.33 หมื่นคน และสอบผ่าน 4.68 หมื่นคนหรือ  63.93% ของผู้เข้าสอบ